জোৎনা আকতারের কন্যা ইয়াছমিন আকতার (১৪ মাস) ডায়েরিয়া রোগে আক্রান্ত হলে বিগত ৪দিন ধরে হাসপাতালে চিকিৎসা নিচ্ছেন। রোগীর সেবনের সব ঔষধ ফার্মেসী থেকে কিনে চিকিৎসা সেবা নিচ্ছেন। ছলিম উল্লাহর ছেলে আমান উল্লাহ (৫) ডায়েরিয়া রোগী হয়ে দুই দিন পূর্বে মঙ্গলবার রাতে হাসপাতালে ভর্তি হন। হাসপাতাল থেকে একটি কলেরা স্যালাইন ছাড়া আর কিছু দেয়নি। রোগীর সব ঔষধ বহির থেকে কিনে নিতে হচ্ছে এমন অভিযোগ রোগীদের । এ রকম চিত্র হাসপাতালে চিকিৎসাধীন ২০জন ডায়েরিয়া রোগীর অবস্থা। নার্সদের (স্বাস্থ্য সেবিকা) সাথে অনেক সময় রোগীদের মধ্যে ঔষধ সরবরাহ নিয়ে তর্কাতর্কিও হয়েছে। হাসপাতালের ঔষধ না পেয়ে রোগীরা নার্সদের সাথে র্দূব্যবহার করলেও নার্সরা সহ্য করে সেবা দিয়ে যাচ্ছেন।